smcproject/ml-wiki-sentences huggingface dataset:
രണ്ടാമത്തെ ചിത്രമായ തൊണ്ടിമുതലും ദൃക്സാക്ഷിയും 2017 ജൂൺ 30-ൻ റിലീസായി.
ഈ ചിത്രത്തിലൂടെ മികച്ച സംവിധായകനുള്ള വനിതാ ഫിലിം അവാർഡ് കരസ്ഥമാക്കി .
തന്റെ ആദ്യ രണ്ട് ചിത്രങ്ങളിലൂടെ 2016-ലെയും 2017-ലെയും മികച്ച മലയാളചിത്രത്തിനുള്ള ദേശീയപുരസ്ക്കാരങ്ങൾ തുടർച്ചയായി നേടി അപൂർവ്വ നേട്ടത്തിനുടമയായി.
തിരക്കഥാകൃത്തായ ശ്യാം പുഷ്കരനുമൊത്ത് 'വർക്കിങ്ങ് ക്ലാസ്സ് ഹീറോ' എന്ന പേരിൽ ഒരു ചലച്ചിത്രനിർമ്മാണ കമ്പനി ആരംഭിച്ചു .
ശ്യാം പുഷ്ക്കരന്റെ തിരക്കഥയിൽ മധു സി. നാരായണൻ സംവിധാനം ചെയ്ത 'കുമ്പളങ്ങി നൈറ്റ്സ്' (2019) ആണ് ഈ ബാനറിൽ നിർമ്മിച്ച ആദ്യചിത്രം .
ചിത്രങ്ങളുടെ പട്ടിക സംവിധാനം ചെയ്ത ചിത്രങ്ങൾ വർഷം ചിത്രം പ്രൊഡക്ഷൻ അവാർഡ് 2016 മഹേഷിന്റെ പ്രതികാരം ഒപിഎം ഡ്രീം മിൽ സിനിമാസ് ജനപ്രീതി നേടിയ മികച്ച ചിത്രം, കേരള സംസ്ഥാന ചലച്ചിത്ര പുരസ്ക്കാരം
മികച്ച മലയാളചിത്രത്തിനുള്ള ദേശീയപുരസ്ക്കാരം
NETPAC മികച്ച മലയാളചിത്രം, 22 –ആമത് അന്താരാഷ്ട്ര ചലച്ചിത്രോൽസവം, കേരളം 2017 തൊണ്ടിമുതലും ദൃക്സാക്ഷിയും ഉർവ്വശി തീയറ്റേഴ്സ് വനിതാ ഫിലിം അവാർഡ്
മികച്ച മലയാളചിത്രത്തിനുള്ള ദേശീയപുരസ്ക്കാരം 2021 ജോജി ഭാവന സ്റ്റുഡിയോ അവലംബം പുറത്തേക്കുള്ള കണ്ണികൾ ദിലീഷ് പോത്തൻ - m3db.com ദിലീഷ് പോത്തൻ ഐ.എം.ഡി.ബി യിൽ ദിലീഷ് പോത്തൻ - ബുക്ക്മൈഷോ.
ദില്ലി കൊച്ചിൻ ഹൗസ് ഇംഗ്ലീഷ് വിലാസം https://ml.wikipedia.org/wiki/Cochin_House കൊച്ചിൻ ഹൗസ്
തിരുവിതാംകൂർ ഭരണാധികാരികളുടെ ഡെൽഹിയിലെ താമസസ്ഥലമായിരുന്നു കൊച്ചിൻ ഹൗസ് അഥവാ ദില്ലി കൊച്ചിൻ ഹൗസ് .
ഇത് ജന്തർ മന്തർ റോഡ്‌ 3 ലെ കേരളാഹൗസ് അങ്കണത്തിലാണ് സ്ഥിതി ചെയ്യുന്നത്.
ഇതിന് കൊച്ചിൻ സ്റ്റേറ്റ് പാലസ് എന്നും പറയപ്പെടുന്നു.
ഇതും കാണുക ട്രാവൻകൂർ ഹൗസ് ചിത്രശാല പുതുക്കി പണിത കൊച്ചിൻ ഹൗസ് വശത്ത് നിന്നുള്ള കാഴ്ച പിറക് വശം കൊച്ചിൻ ഹൗസിൽ നിന്നും കേരള ഹൗസ് കാഴ്ച Kerala House എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബങ്ങൾ This article about an Indian building or structure is a stub.
ദില്ലി ഹാട്ട് ഇംഗ്ലീഷ് വിലാസം https://ml.wikipedia.org/wiki/Dilli_Haat
28°34′23″N 77°12′31″E ﻿ / ﻿ 28.573162°N 77.208511°E ﻿ / 28.573162; 77.208511 ദില്ലി ഹാട്ട്, ന്യൂ ഡെൽഹി
ഇന്ത്യയുടെ തലസ്ഥാനമായ ന്യൂ ഡെൽഹിയുടെ ഹൃദയഭാഗത്ത് സ്ഥിതി ചെയ്യുന്ന ഭക്ഷണശാലകളും, കരകൌശല സ്റ്റാളുകളും ഉള്ള സ്ഥലമാണ് ദില്ലി ഹാട്ട് എന്നറിയപ്പെടുന്നത്.
ഇവിടെ ഇന്ത്യയുടെ വിവിധഭാഗങ്ങളിൽ നിന്നുള്ള ഭക്ഷണശാലകൾ ഉണ്ട്.
കൂടാ‍തെ ഇന്ത്യയുടെ പലഭാഗങ്ങളിൽ നിന്നുള്ള കരകൗശലവസ്തുക്കളുടെ പ്രത്യേകമായ പ്രദർശനവും, വിൽപ്പനയും ഇവിടെ ലഭ്യമാണ്.
സാധാരണ ഇത് പോലെ ഉള്ള പ്രദർശനങ്ങൾ താൽക്കാലികമാണെങ്കിലും, ദില്ലി ഹാട്ട് സ്ഥിരമായി ഉള്ള ഒരു പ്രദർശനസ്ഥലമാണ്.
പക്ഷേ, ഇവിടുത്തെ പ്രദർശകർ മാറിക്കൊണ്ടിരിക്കും.
സാധാരണ 15 ദിവസത്തിൽ ഒരിക്കലാണ് മാറുക.
ഇവിടെ സാധാരണ രീതിയിൽ ലഭിക്കുന്നത് റോസ് വുഡ് , ചന്ദനം, മരം കൊണ്ടുള്ള കൊത്തു പണികൾ, പല തരം പാദരക്ഷകൾ, ജെം‌സ്റ്റോൺ , പലതരം വിത്തുകൾ, ചെമ്പ്, സിൽക്ക്, കമ്പിളി, വസ്ത്രങ്ങൾ എന്നിവയാണ്.
കരകൌശലവസ്തുക്കളുടെ പ്രദർശനങ്ങൾ അതിനു വേണ്ടി പ്രത്യേകമായ ഹാളിലാണ് നടക്കുക.
ഇവിടെ പ്രദർശനം സന്ദർശിക്കുന്നതിന് മിതമായ ഒരു ഫീസും നിലവിലുണ്ട്.
അവലംബം ↑ ↑ ↑ {{ cite web }} : External link in | publisher= ( help ) (page 36 shows a photograph of a wheelchair ramp at Dilli Haat) ↑ ↑ ↑ പുറത്തേക്കുള്ള കണ്ണികൾ Information on Dilli Haat from Delhi Tourism Archived 2009-04-09 at the Wayback Machine .
Haat Design Archived 2009-01-30 at the Wayback Machine .
Image of a Haat model designed by an architecture student of SPA, Delhi.
ഇന്ത്യൻ സംസ്കാരവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ദില്ലിയിലെ ഇരുമ്പുസ്തംഭം ഇംഗ്ലീഷ് വിലാസം https://ml.wikipedia.org/wiki/Iron_pillar_of_Delhi ദില്ലിയിലെ ഇരുമ്പുസ്തംഭം
ദില്ലിയിൽ സ്ഥിതി ചെയ്യുന്ന തുരുമ്പെടുക്കാത്ത ഇരുമ്പുസ്തംഭം, പുരാതന ഇന്ത്യയുടെ ലോഹസംസ്കരണവൈദഗ്ദ്ധ്യം വിളിച്ചോതുന്ന ഒരു ചരിത്രസ്മാരകമാണ്‌.
ഖുത്ബ് മിനാറടക്കമുള്ള ചരിത്രസ്മാരകങ്ങൾ സ്ഥിതി ചെയ്യുന്ന ദക്ഷിണദില്ലിയിലെ മെഹ്റോളിയിലുള്ള ഖുത്ബ് സമുച്ചയത്തിലാണ്‌ 23 അടി ഉയരമുള്ള ഈ ഇരുമ്പ്തൂണ്‌ സ്ഥിതി ചെയ്യുന്നത്.
ചന്ദ്രൻ എന്ന ഒരു ചെറുരാജാവാണ്‌ ഈ സ്തംഭം നിർമ്മിച്ചത്.
നാലാം നൂറ്റാണ്ടിലെ ചന്ദ്രഗുപ്തൻ രണ്ടാമനാണ്‌ ഇദ്ദേഹം എന്നും കരുതുന്നു .
ചിത്രങ്ങൾ സ്തംഭത്തിന്റെ പുറത്ത് കൊത്തിയിരിക്കുന്ന ലിഖിതങ്ങൾ Iron pillar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ധന്വന്തരി മാസിക
കേരളത്തിലെ ഒരു ആദ്യകാല വൈദ്യമാസികയാണ് ധന്വന്തരി.
1903 മുതൽ കോട്ടക്കലിൽ നിന്ന് ആര്യവൈദ്യശാലയുടെ സഹകരണത്തോടെ ആര്യവൈദ്യസമാജത്തിന്റെ നേതൃത്വത്തിൽ പ്രസിദ്ധീകരിച്ചുതുടങ്ങി .
ഡമ്മി 1/4 ൽ 40 പുറമായിരുന്നു ഒരു ലക്കം.
വാർഷികവരി 4 രൂപയായിരുന്നു.
ആരംഭത്തിൽ തൃശ്ശൂർ കേരള കല്പദ്രുമം പ്രസ്സിൽ അച്ചടിച്ചുതുടങ്ങിയ മാസിക പിന്നീട് കോട്ടയ്ക്കലിലെ ലക്ഷ്മീ സഹായം പ്രസ്സിൽ നിന്നായി.
പത്രാധിപർ പി.എസ് വാര്യർ ആയിരുന്നുവെങ്കിലും ചുമതലകൾ മിക്കതും പി.വി കൃഷ്ണവാര്യരാണ് നടത്തിയിരുന്നത്.
നാട്ടുവൈദ്യത്തിലെ അഴിമതികൾ തീർത്തു നല്ല നിലയിൽ കൊണ്ടുവരുകയായിരുന്നു ഈ മാസികയുടെ ലക്ഷ്യം.
രോഗങ്ങളുടെ നിദാനം, ലക്ഷണം, ചികിത്സ, ഓരോ ഔഷധങ്ങളുടെ സ്വഭാവം, വസ്തി, വമനം മുതലായ കർമ്മങ്ങൾ ചെയ്യേണ്ട ക്രമം, ശിശുപരിപാലനരീതി, ബാലചികിത്സ, ആര്യവൈദ്യത്തിലെയും ആധുനിക വൈദ്യശാസ്ത്രത്തിലേയും ഒരേസിദ്ധാന്തങ്ങൾ, വൈദ്യസംബന്ധമായി എല്ലാവരും അവശ്യം അറിഞ്ഞിരിക്കേണ്ടതായ പല തത്ത്വങ്ങളും അടങ്ങിയ കുറിപ്പുകൾ ഇങ്ങനെ അനേകം വിഷയങ്ങളുണ്ടായിരിക്കുമെന്ന് മാസികയുടെ പ്രസ്താവനയിൽ രേഖപ്പെടുത്തിയിട്ടുണ്ട്.
ഡോക്ടർ പി.പി ആന്റണി, ഡോക്ടർ.
സി. ആർ. ഷേണായി, ഡോക്ടർ പി.കെ. വാര്യർ, ഡോക്ടർ എ.ഡി. ഹാന്റേ തുടങ്ങി അക്കാലത്ത് പേരെടുത്ത പല അലോപ്പതി വിദഗ്ദ്ധന്മാരുടെ ലേഖനങ്ങൾക്കും ധന്വന്തരി മാസിക ഇടം നൽകിയിരുന്നു.
അഷ്ടാംഗഹൃദയം ഭാഷ (കായിക്കര പി.എം ഗോവിന്ദൻ വൈദ്യർ), വർണ്ണ ചികിത്സാക്രമം (വി. ഗോവിന്ദമേനോൻ), വിഷൂചിക (പി.എസ്. വാര്യർ), വിഷവൈദ്യം (ചണ്ണഴി കുമാരൻമൂസ്സത്), ആര്യവൈദ്യചരിത്രം (പി.വി. കൃഷ്ണവാര്യർ) തുടങ്ങിയ അനേകം വൈദ്യഗ്രന്ഥങ്ങൾ പിന്നീട് ഗ്രന്ഥരൂപത്തിൽ പ്രകാശിപ്പിക്കുവാൻ തക്കവണ്ണം ധന്വന്തരിയിൽ പ്രസിദ്ധീകരിച്ചിരുന്നു.
ആയുർവ്വേദത്തിന്റെ പുനരുജ്ജീവനർത്ഥം 23 വർഷം ഈ മാസിക പ്രചരിച്ചു.
ധമാക്ക
ഒമർ ലുലു സംവിധാനം ചെയ്ത് 2020 ജനുവരി 2ന്
പ്രദർശനത്തിനെത്തിയ ഒരു മലയാളഭാഷ കോമഡി ചലച്ചിത്രമാണ് ധമാക്ക .
ഗുഡ്ലൈൻ പ്രൊഡക്ഷൻസിൻറ്റെ 
ബാനറിൽ എം.കെ.നാസർ നിർമ്മിച്ച ഈ ചിത്രത്തൽ അരുൺ ആണ് നായകൻ.
പ്രിയം , മീശമാധവൻ തുടങ്ങിയ ചിത്രങ്ങളിൽ ബാലതാരമായി അരങ്ങേറിയ അഭിനേതാവാണ് അരുൺ.
നിക്കി ഗൽറാണി നായികയായി എത്തിയ ഈ ചിത്രത്തിൽ മുകേഷ് , ഉർവശി , ധർമ്മജൻ ബോൾഗാട്ടി , ഇന്നസെന്റ് , ശാലിൻ സോയ തുടങ്ങിയവർ പ്രധാന വേഷങ്ങൾ കൈകാര്യം ചെയ്തു.
ഗോപി സുന്ദറാണ് ഈ ചിത്രത്തിന്റെ സംഗീത സംവിധാനം നിർവഹിച്ചത്.
ചിത്രത്തിന് പൊതുവെ മിശ്രാഭിപ്രായമാണ് ലഭിച്ചത്.
ബോക്സ് ഓഫീസിൽ ഈ ചിത്രം കനത്ത പരാജയം നേരിട്ടു.
അശ്ലീലം നിറഞ്ഞ ദ്വായാർത്ഥ സംഭാഷണങ്ങൾ ഈ ചിത്രത്തിൽ
നിരവധിയുണ്ട്.
അതിര് കടന്നു പോയ ഈ ദ്വയാർത്ഥ പ്രയോഗങ്ങൾ കാരണം പ്രേക്ഷകർക്കിടയിൽ ഈ ചിത്രത്തിന് വലിയ സ്വീകരണം ലഭിച്ചില്ല.
കൂടാതെ സാമ്പത്തികമായ് ഈ ചിത്രം വലിയ പരാജയവും നേരിട്ടു.
ഹാപ്പി വെഡ്ഡിംഗ്, ചങ്ക്‌സ്, ഒരു അഡാർ ലവ് തുടങ്ങിയ ചിത്രങ്ങൾക്ക് ശേഷം ഒമർ ലുലുവിന്റെ സംവിധാനം ചെയ്ത ചിത്രമാണിത്.
ഒരു  കളർഫുൾ എൻറ്റർടെൻമെൻറ്റ് ആണ് ഈ ചിത്രം.
ഒരു പ്രത്യേക സാഹചര്യത്തിൽ വിവാഹിതാനാകുന്ന ഇയോയുടെ( അരുൺ ) ജീവിതത്തിലുണ്ടാവുന്ന പ്രശ്‌നങ്ങളും അതിന് തേടുന്ന പരിഹാരങ്ങളിലെ പൊല്ലാപ്പുമാണ്  ഈ ചിത്രം പറഞ്ഞത്.
അഭിനേതാക്കൾ അരുൺ ...
ഇയോ നിക്കി ഗൽറാണി ...
ആൻമരിയ/ആനി മുകേഷ് ...
പോളി (ഇയോയുടെ അച്ഛൻ) ഉർവശി ...
അന്നാമ്മ (ഇയോയുടെ അമ്മ) ഇന്നസെന്റ് ...
പോളിയുടെ അച്ഛൻ,ഇയോയുടെ മുത്തച്ഛൻ) ശാലിൻ സോയ ...
പിങ്കി (ഇയോയുടെ സഹോദരി) ഇടവേള ബാബു ...
ഔത (ആനിയുടെ അച്ഛൻ) നേഹ സക്സേന...
ത്രേസ്യ (ആനിയുടെ സഹോദരി) ധർമ്മജൻ ബോൾഗാട്ടി ...
ശിവ (ഇയോയുടെ സുഹൃത്ത്) ഹരീഷ് കണാരൻ ...
ഡോക്ടർ സക്സേന/ബിജു സലീം കുമാർ ...
ഡോക്ടർ ഗോപിനാഥ് സാബുമോൻ അബ്ദുസമദ് ...
ബ്രിട്ടോ പൊന്നമ്മ ബാബു റോഷ്ന ബിനു അടിമാലി...
ജോസ് പ്രകാശ് (കമ്പനി ചെയർമാൻ) മോളി കണ്ണമാലി...
മറിയ ചേട്ടത്തി സൂരജ് തേലക്കാട്...
സുനി (ബ്രിട്ടോയുടെ ബോഡിഗാർഡ്) നൂറിൻ ഷെരീഫ് ...
അടിപൊളി ധമാക്ക എന്ന ഗാനരംഗത്തിൽ മാത്രം.
ഒമർ ലുലു..
2019 ഡിസംബർ 26ന് ആണ്
ഈ ചിത്രത്തിന്റെ ട്രെയിലർ പുറത്തിറങ്ങിയത്.
2020 ജനുവരി 2ന് ഈ ചിത്രം
തിയേറ്ററുകളിൽ പ്രദർശനത്തിനെത്തി.
മിശ്ര പ്രതികരണം ആണ് ഈ ചിത്രത്തിന് തീയേറ്ററുകളിൽ നിന്നും 
ലഭിച്ചത്.
വൻ പരാജയം ആയിരുന്നു
ഈ ചിത്രം.
ഗോപി സുന്ദർ ഈ ചിത്രത്തിന്റെ സംഗീത സംവിധാനം നിർവഹിച്ചു.
ബി.കെ ഹരിനാരായണനാണ് ഗാനങ്ങൾക്ക് വരികൾ എഴുതിയത്.
ഹാപ്പി,ഹാപ്പി നമ്മൾ ഹാപ്പി - ഗോപി സുന്ദർ , അശ്വിൻ വിജയൻ, അഫ്സൽ, സച്ചിൻ രാജ്, സിതാര കൃഷ്ണകുമാർ .
പോട്ടി,പോട്ടി -ഗോപി സുന്ദർ
ചങ്ക്‌ ബ്രോ അവലംബം
ശ്രദ്ധനേടി ‘ധമാക്ക’യിലെ ഗാനം http://flowersoriginals.com/
ധന്യ രാമൻ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
മാതൃകാപരമായ സാമൂഹ്യ പ്രവർത്തനത്തിലൂടെ  ശ്രദ്ധേയയായ യുവ വ്യക്തിത്വമാണ്‌ ധന്യ രാമൻ (Eng:  Dhanya Raman).
പ്രതിസന്ധികളെ അതിജീവിച്ച്  കേരളത്തിലെ ആദിവാസി - ദളിത് വിഭാഗങ്ങളുടെ അവകാശ പോരാട്ടങ്ങൾക്ക്  പുതിയ ദിശാബോധം നൽകി .
പാർശ്വവൽകൃത ജനവിഭാഗങ്ങളുടെ ദുരിതജീവിതവും അവരുടെമേലുള്ള അസംഖ്യം ചൂഷണങ്ങളും അവഗണനയും അതിക്രമണങ്ങളും കണ്ടെത്തി പരിഹാരത്തിനായി സമര പരിപാടികളും നിയമ പോരാട്ടവും നടത്തിവരുന്ന ഊർജസ്വലയായ പ്രവർത്തക l .
പട്ടികജാതി പട്ടികവർഗ്ഗ വിഭാഗങ്ങളുടെ ക്ഷേമത്തിനായി ആവിഷ്ക്കരിച്ച സർക്കാർ പദ്ധതികളിലെ അഴിമതിയും കെടുകാര്യസ്ഥതയും തുറന്നുകാട്ടി അഴിമതിക്കെതിരേ നിരന്തരമായ നിയമപോരാട്ടം നടത്തിക്കൊണ്ട് സമഹ്യനീതി ഉറപ്പാക്കാനുള്ള തീവ്രശ്രമത്തിലാണ് ധന്യ രാമൻ .
ദളിത് നേതാവും സാമൂഹ്യപ്രവർത്തകനുമായ പീ .
കെ. രമന്റെയും യശോധയുടേയും മകളായി 1982 ൽ കാസർകോട്  ജില്ലയിലെ കള്ളാ൪ എന്ന ഗ്രാമത്തിൽ ജനിച്ച ധന്യ രാമൻ കാസർകോട്  രാജപുരം ഹോളി ഫാമിലി  സ്കൂൾ,  കാഞ്ഞങ്ങാട് നെഹറു കോളേജ് എന്നിവിടങ്ങളില്നി ന്നും സ്കൂൾ  പ്രീഡിഗ്രി വിദ്യാഭ്യാസം പൂ൪ത്തിയാക്കി.
തുടർന്ന്  കണ്ണൂ൪ നിർമ്മലഗിരി കോളേജിൽനിന്നും ബിരുദം നേടി.
അവലംബം ↑ http://twocircles.net/2016apr08/1460092104.html ↑ http://www.marunadanmalayali.com/news/special-report/life-story-of-dalit-activist-dhanya-raman-40596 ↑ പുറംകണ്ണികൾ -ഫേസ്ബുക്ക്‌ പേജ്
ധന്യാരാജ്‌
മലയാളത്തിലെ ഒരു ചെറുകഥാകൃത്താണു് ധന്യാരാജ് .
മികച്ച ചെറുകഥക്കുള്ള കേരള സാഹിത്യ അക്കാദമിയുടെ ഗീതാ ഹിരണ്യൻ എൻഡോവ്‌മെന്റ് പച്ചയുടെ ആൽബം എന്ന ചെറുകഥാസമാഹാരത്തിനു ലഭിച്ചു .
1982-ൽ കൊല്ലം ജില്ലയിലെ പത്തനാപുരത്ത് എൻ.ശിവരാജന്റെയും, പി.കെ. രാധമ്മയുടെയും മകളായി ജനിച്ചു.
ഉദുമ ഗവൺമെന്റ് ഹൈസ്കൂൾ, ചട്ടഞ്ചാൽ ഹയർസെക്കന്ററി സ്കൂൾ, കാസർഗോഡ് ഗവൺമെന്റ് കോളേജ് എന്നിവിടങ്ങളിൽ നിന്നായി വിദ്യാഭ്യാസം.
കൃതികൾ ചെറുകഥാസമാഹാരങ്ങൾ ന്യൂവുമൺ ബ്യൂട്ടി സെന്റർ വാരാന്ത്യജീവിതം പച്ചയുടെ ആൽബം പുരസ്കാരങ്ങൾ മാതൃഭൂമി ആഴ്ചപ്പതിപ്പ്  കലാലയ ചെറുകഥാ പുരസ്കാരം മലയാള മനോരമ  ചെറുകഥാ പുരസ്കാരം വനിതാ കഥാപുരസ്കാരം കെ.എ. കൊടുങ്ങല്ലൂർ കഥാപുരസ്കാരം മുട്ടത്തുവർക്കി കലാലയ കഥാപുരസ്കാരം ഗീതാ ഹിരണ്യൻ എൻഡോവ്മെന്റ് - കേരള സാഹിത്യ അക്കാദമി - 2011 അവലംബം
ധന്വയാസം ഇംഗ്ലീഷ് വിലാസം https://ml.wikipedia.org/wiki/Fagonia_cretica
സൈഗോഫില്ലേസീ (Zygophyllaeceae) സസ്യകുടുംബത്തിൽപ്പെടുന്ന ഔഷധസസ്യമാണ് ധന്വയാസം .
ശാസ്ത്രനാമം : ഫാഗോണിയ ക്രെട്ടിക്ക (Fagonia cretica), ഫാഗോണിയ അറബിക്ക (Fagonia arabica).
സംസ്കൃതത്തിൽ ദുരാലഭാ, ധന്വയാസഃ, താമ്രമൂലാ, ദുഃസ്പർശഃ, സമുദ്രാന്തം, കഛുരഃ, സൂക്ഷ്മപത്രഃ, ഹരിവിഗ്രഹാ,അനന്താ എന്നീ പേരുകളാണുള്ളത്.
മെഡിറ്ററേനിയൻ പ്രദേശം, പഞ്ചാബ് , ഗംഗാസമതലം , ഗുജറാത്ത് , മഹാരാഷ്ട്ര തുടങ്ങിയ സ്ഥലങ്ങളിലെ വിജനമായ പ്രദേശങ്ങളിൽ കളസസ്യമായി വളരുന്ന ധന്വയാസം കേരളത്തിൽ വളരെ വിരളമായേ കാണപ്പെടുന്നുള്ളൂ.
40 സെന്റിമീറ്ററോളം ഉയരത്തിൽ വളരുന്ന ഓഷധിയാണ് ധന്വയാസം.
ഗ്രന്ഥിമയമായ തണ്ട് കനം കുറഞ്ഞതും തിളക്കമുള്ളതുമാണ്.
തണ്ടിൽ നിറയെ മുള്ളുകളുണ്ടായിരിക്കും.
നാനാവശത്തേക്കും ധാരാളം ശാഖോപശാഖകളോടെ വളരുന്ന ഓഷധിയാണിത്.
സൂചിപോലെ നേർത്ത് അഗ്രം കൂർത്ത ഇലകൾ സമ്മുഖമായി വിന്യസിച്ചിരിക്കും.
1-3 പർണിതമായ ഇലകൾക്ക് 12 മി.മീ.
നീളവും 2.5 മി.മീ.
ഇലഞെടുപ്പ് 0.3 സെ.
വരെ നീളമുള്ളതാണ്.
അനുപർണങ്ങൾ 1.2 സെന്റിമീറ്ററോളം നീളമുള്ള ചിരസ്ഥായിയായ മുള്ളുകളായി രൂപാന്തരപ്പെട്ടിരിക്കുന്നു.
ഇലകൾ കൊഴിഞ്ഞുപോയശേഷവും മുള്ളുകൾ വളർന്നുകൊണ്ടേയിരിക്കും.
ഒക്ടോബർ ‍- നവംബർ മാസങ്ങളാണ് ധന്വയാസത്തിന്റെ പുഷ്പകാലം.
അനുപർണങ്ങൾക്കിടയ്ക്കുനിന്ന് വളരെച്ചെറിയ ഓരോ പുഷ്പങ്ങളുണ്ടാകുന്നു.
ഇവ ഇളം റോസ് നിറമുള്ളതാണ്.
പൂഞെട്ടിന് 5-12 മി.മീ.
നീളം വരും.
ദളങ്ങളുടെ പകുതിയോളം മാത്രം നീളമുള്ള അഞ്ച് ബാഹ്യദളങ്ങളുണ്ട്.
പുഷ്പങ്ങൾ വിരിഞ്ഞ് അധികം താമസിയാതെ ബാഹ്യദളങ്ങൾ കൊഴിഞ്ഞുപോകുന്നു.
ആറുമില്ലിമീറ്ററോളം നീളമുള്ള അഞ്ച് ദളങ്ങളുണ്ട്.
10 കേസരങ്ങളുണ്ടായിരിക്കും.
അണ്ഡാശയം അഞ്ച് കോണുകളും അഞ്ച് അറകളും ഉള്ളതാണ്.
അഞ്ച് കോണുകളുള്ള വർത്തികയാണ് ഇതിനുളളത്; വർത്തികാഗ്രം സരളവും.
അഞ്ച് മി.മീ.
നീളമുള്ള കായ് ഒറ്റ വിത്ത് മാത്രമുള്ളതാണ്.
ദൃഢതയും മിനുസവുമുള്ള വിത്ത് അഞ്ചായി വിഭജിതവുമാണ്.
രസം			:കഷായം, മധുരം, തിക്തം
ധന്വയാസം സമൂലം ഔഷധയോഗ്യമാണ്.
ഈ സസ്യത്തിൽനിന്ന് ഹാർമിൻ, ട്രൈടെർപ്പിനോയ്ഡ് ഇനത്തിൽപ്പെട്ട ഒളിയാനേൻ (Oleanane) എന്നിവ വേർതിരിച്ചെടുത്തിട്ടുണ്ട്.
ഇതിന്റെ രസം കഷായമോ മധുരമോ തിക്തമോ ആയിരിക്കും.
ഇത് കഫപിത്ത രോഗങ്ങൾ ശമിപ്പിക്കുന്നു.
മൂത്രജമാണ്; നാഡിയെ ബലപ്പെടുത്തുന്നു; രക്തം ശുദ്ധീകരിക്കുന്നു.
ആസ്ത്മ , പനി , ഛർദി, വയറിളക്ക രോഗങ്ങൾ, കരൾരോഗങ്ങൾ, പല്ലുവേദന, ശ്വാസകോശ സംബന്ധമായ രോഗങ്ങൾ, ഉദരരോഗങ്ങൾ എന്നിവയ്ക്ക് ഔഷധങ്ങളുണ്ടാക്കാനുപയോഗിക്കുന്നു.
ചൊറിക്ക് തണ്ടിന്റെ തോല് അരച്ച് ലേപനം ചെയ്യാറുണ്ട്.
സുശ്രുതൻ ധന്വയാസത്തിന്റെ ഇലയും തണ്ടുംകൂടി പാമ്പുവിഷത്തിന് ഔഷധമായി നൽകിയിരുന്നു.
വസൂരിക്ക് രോഗനിരോധന ഔഷധമായി ഇത് ഉപയോഗിക്കാറുണ്ട്.
അവലംബം ↑ ഔഷധ സസ്യങ്ങൾ-2, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് http://journals.tubitak.gov.tr/biology/issues/biy-99-23-2/biy-23-2-7-96065.pdf Archived 2012-12-24 at the Wayback Machine .
http://jigarpharmacy.blogspot.com/2009/03/drug-consists-of-dried-whole-plant-of.html http://journals.tubitak.gov.tr/biology/issues/biy-07-31-1/biy-31-1-4-0610-8.pdf Archived 2012-12-24 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ധന്വയാസം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ധമനികൾ ഇംഗ്ലീഷ് വിലാസം https://ml.wikipedia.org/wiki/Artery ധമനികൾ The human main arteries, part of the circulatory system.
ലാറ്റിൻ arteries
മനുഷ്യന്റെ ഹൃദയത്തിൽനിന്ന് ശരീരകോശങ്ങളിലേക്ക് രക്തം വഹിച്ചുകൊണ്ടുപോകുന്ന രക്തക്കുഴലുകളാണ് ധമനികൾ .
രക്തചംക്രമണ വ്യൂഹ(Circulatory system)ത്തിൽ ശുദ്ധവായു അടങ്ങിയ രക്തം ഉൾക്കൊള്ളുന്ന രക്തക്കുഴലാണിത്.
കനം കൂടിയ ഭിത്തികളോടുകൂടിയ രക്തവാഹിനികളാണ് ധമനികൾ.
മഹാധമനി, പൾമൊണറി ധമനി എന്നിവയാണ് പ്രധാന ധമനികൾ.
ധമനികളിൽവച്ച് ഏറ്റവും വലിപ്പം കൂടിയത് മഹാധമനി(Aorta)യാണ്.
ഹൃദയത്തിന്റെ കീഴറകൾ വെൻട്രിക്കിളുകളും മേലറകൾ ഓറിക്കിളു കളുമാണ്.
ഇവ രണ്ടും രണ്ടായി വിഭജിക്കപ്പെട്ടിരിക്കുന്നു.
വലതു വെൻട്രിക്കിളിൽ നിന്നുമാണ് ശ്വാസകോശ ധമനി പുറപ്പെടുന്നത്; മഹാധമനി ഇടതു വെൻട്രിക്കിളിൽനിന്നും.
വെൻട്രിക്കിളിൽനിന്ന് പൾമൊണറി ധമനിയിലേക്കും മഹാധമനിയിലേക്കുമുള്ള പ്രവേശനദ്വാരങ്ങളിൽ അർധചന്ദ്രാകാര വാൽവുകളുണ്ട്.
മഹാധമനി
ധമനികളിൽവച്ച് ഏറ്റവും വലിപ്പം കൂടുതൽ മഹാധമനിക്കാണ്.
ഹൃദയത്തിന്റെ ഇടതു വെൻട്രിക്കിളിൽനിന്ന് ഉദ്ഭവിക്കുന്ന ഇവ ഓക്സിജൻ കലർന്ന രക്തത്തെ വഹിക്കുന്നു.
ഇവ ചെറിയ ശാഖകളായി പിരിഞ്ഞ് ശരീരത്തിന്റെ വിവിധ ഭാഗങ്ങളിലേക്ക് രക്തമെത്തിക്കുന്നു.
ഹൃദയപേശികൾക്കു രക്തം നൽകുന്ന മഹാധമനിയുടെ ശാഖയാണ് കൊറോണറി ധമനി.
മഹാധമനിയുടെ വളവിൽ (arch of aorta)നിന്നാണ് തലയിലേക്കും കഴുത്തിലേക്കും കൈയിലേക്കുമുള്ള പ്രധാന ശാഖകൾ രൂപംകൊള്ളുന്നത്.
കോമൺ കരോട്ടിഡ് ധമനി എന്നും സബ്ക്ലേവിയൻ ധമനി എന്നും ഇവ അറിയപ്പെടുന്നു.
കോമൺ കരോട്ടിഡിൽനിന്നുള്ള ശാഖകളും സബ്ക്ലേവിയന്റെ ശാഖയായ വെർട്ടിബ്രൽ ധമനിയും ചേർന്നാണ് തലച്ചോറിലേക്ക് രക്തം എത്തിക്കുന്നത്.
ഇതിനുശേഷം മഹാധമനി നെഞ്ചിൽക്കൂടി താഴേക്കു പോകുന്നു.
നെഞ്ചിലെ അവയവങ്ങൾക്കും പേശികൾക്കും രക്തം നൽകുന്ന മഹാധമനിയാണ് തൊറാസിക് അയോർട്ട.
ഡയഫ്രത്തെ ഒരു പ്രത്യേക ഭാഗത്തുകൂടി തുളച്ചുകൊണ്ട് വയറിലേക്ക് പ്രവേശിക്കുന്ന മഹാധമനിയാണ് അബ്ഡൊമിനൽ അയോർട്ട.
വൃക്കകൾക്ക് രക്തം നൽകുന്നവയാണ് റീനൽ ആർട്ടറി.
ഉദരത്തിൽവച്ച് അബ്ഡൊമിനൽ അയോർട്ട രണ്ട് ശാഖകളായി പിരിയുന്നു.
ഇവയാണ് കോമൺ ഇലിയക് ധമനികൾ.
ഓരോ കോമൺ ഇലിയക് ധമനിയും രണ്ടായി വിഭജിക്കുന്നു.
ഇന്റേണൽ (ആന്തരികം) എന്നും എക്സ്റ്റേണൽ (ബാഹ്യം) എന്നും ഇവ അറിയപ്പെടുന്നു.
ഇതിൽ പുറംഭാഗത്തുള്ള ധമനി, ഉദരത്തിൽനിന്നു പുറത്തു വരികയും ഫെമറൽ ധമനിയായി മാറുകയും ചെയ്യുന്നു.
കാലിലേക്കുള്ള രക്തം നൽകുകയാണ് ഫെമറൽ ധമനിയുടെ ധർമം.
ഫെമറൽ ധമനിയുടെ തുടർച്ചയായുള്ള പോപ്ലിറ്റിയൽ ധമനിയാണ് കാൽമുട്ടുകളിലെ പേശികൾക്ക് രക്തം നൽകുന്നത്.
പോപ്ലിറ്റിയൽ ധമനിയുടെ ശാഖയായ പോസ്റ്റീരിയർ റ്റിബിയൽ ധമനി കാൽപ്പാദത്തിലും വിരലുകളിലുമുള്ള പേശികളിൽ രക്തമെത്തിക്കുന്നു.
ചെറുലോഹിനി
ഏറ്റവും ചെറിയ ധമനി ചെറുലോഹിനി (arterioles) എന്നറിയപ്പെടുന്നു.
ഇതിന്റെ തുടർച്ചയായുള്ളവയാണ് സൂക്ഷ്മധമനികൾ (capillaries).
സൂക്ഷ്മധമനികളാണ് ഓക്സിജനും മറ്റും ശരീരകോശങ്ങളിലെത്തിക്കുന്നത്.
കാർബൺ ഡൈഓക്സൈഡും ശരീരത്തിൽനിന്നു പുറന്തള്ളേണ്ടുന്ന വസ്തുക്കളും സൂക്ഷ്മധമനികളിലെത്തി അവിടെനിന്ന് സിരകൾ (veins) വഴി ഹൃദയത്തിലെത്തുന്നു.
ധമനികളും സൂക്ഷ്മധമനികളും സിരകളും ഹൃദയവും ഉൾപ്പെട്ടതാണ് രക്തചംക്രമണ വ്യവസ്ഥ.
ധമനികളുടെ പേശീഘടന
ഘടനാപരമായി ഇലാസ്തികവും പേശീനിർമിതവുമായ കുഴലുകളാണ് രക്തധമനികൾ.
ധമനിയുടെ ഭിത്തി മൂന്ന് പാളികളാൽ നിർമിതമാണ്.
ഇതിൽ ബാഹ്യപാളി റ്റ്യൂണിക അഡ്വെൻറ്റിഷ്യ എന്നറിയപ്പെടുന്നു.
റ്റ്യൂണിക മീഡിയയാണ് മധ്യപാളി.
അന്തർപാളി റ്റ്യൂണിക ഇന്റിമ എന്നാണ് അറിയപ്പെടുന്നത്.
അന്തർപാളിക്കുള്ളിലായി ഒരു ഇലാസ്തിക സ്തരവും മൃദുപേശീകലകളും കാണപ്പെടുന്നു.
ധമനിയുടെ ഏറ്റവും ഉള്ളിലുള്ള ഭാഗമാണ് എൻഡോത്തീലിയം.
വിസ്തൃതമായ ഒരു പാളി എപ്പിത്തീലിയൽ കോശങ്ങളാൽ നിർമിതമാണ് എൻഡോത്തീലിയം.
എൻഡോത്തീലിയത്തിനുള്ളിലൂടെയാണ് രക്തം പ്രവഹിക്കുന്നത്.
ഏകദേശം ഒരു നൂലിന്റെ കനം മാത്രമുള്ള രക്തധമനികളാണ് ചെറുലോഹിനികൾ (Arterioles).
ഇവയ്ക്ക് ധമനികളെപ്പോലെ പൂർണമായ ഒരു ബാഹ്യാവരണമില്ല.
ഇലാസ്തിക കലകളും മൃദുപേശികളും കൊണ്ടാണ് ഇവ നിർമ്മിക്കപ്പെട്ടിരിക്കുന്നത്.
ഏറ്റവും ചെറിയ രക്തകുഴലുകളാണ് സൂക്ഷ്മധമനികൾ (capillaries).
സൂക്ഷ്മദർശിനിയുടെ സഹായത്താൽ മാത്രമേ ഇവയെ തിരിച്ചറിയാൻ കഴിയുകയുള്ളൂ.
ഘടനാപരമായി ഇവയ്ക്ക് ഒരു അടിസ്ഥാന സ്തരവും അതിനുള്ളിലായി എൻഡോത്തീലിയവും മാത്രമേ ഉള്ളൂ.
കാപ്പിലറികളുടെ വളരെ നേർത്ത ഭിത്തികളിലൂടെയാണ് രക്തം ശരീരത്തിന്റെ വിവിധ ഭാഗങ്ങളിലേക്ക് വ്യാപിക്കുന്നത്.
ധമനികളെ ബാധിക്കുന്ന രോഗങ്ങൾ
ധമനികളെ അതിറോസ്ക്ലിറോസിസ് (atherosclerosis) രോഗം ബാധിക്കാറുണ്ട്.
കൊഴുപ്പുകണങ്ങൾ ധമനികളുടെ ഏറ്റവും ഉള്ളിലെ ഭിത്തികളിൽ നിരയായി അടിയുന്നതുമൂലമാണ് ഈ രോഗമുണ്ടാകുന്നത്.
റെയ്നോഡ്സ് രോഗം (Raynaud's disease), ചിൽബ്ളേയ് ൻ(Chilblain), ഫ്രോസ്റ്റ് ബൈറ്റ് (Frost bite) എന്നീ രോഗങ്ങളും ധമനികളെ ബാധിക്കാറുണ്ട്.
അവലംബം പുറംകണ്ണികൾ http://www.fi.edu/learn/heart/vessels/arteries.html Archived 2012-10-09 at the Wayback Machine .
http://www.1911encyclopedia.org/Arteries http://library.thinkquest.org/5777/cir2.htm Archived 2011-12-17 at the Wayback Machine .
http://arteries.org/ http://biology.about.com/od/anatomy/ss/artery.htm http://www.teachpe.com/anatomy/arteries.php http://www.livestrong.com/arteries/ Archived 2011-11-21 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ധമനികൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ധമ്മാനന്ദ ഭിഖുനി ഈ ലേഖനത്തിന്റെ ശൈലി-ഘടന പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2023 ജൂലൈ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Dhammananda_Bhikkhuni
ഒരു തായ് ഭിഖുനി ("ബുദ്ധ സന്യാസിനി") ആണ് ധമ്മാനന്ദ ഭിഖുനി (തായ്: ธั ม ม R; RTGS: തമ്മനന്ത), ജനിച്ചത് ചാറ്റ്സുമാർൻ കബിൽസിംഗ് (തായ്:  ฉัตรสุมาลย์ กบิลสิงห์; RTGS: Chatsuman Kabinsing) അല്ലെങ്കിൽ ചാറ്റ്സുമാർൻ കബിൽസിംഗ് ഷട്സേന (തായ്: ฉัตร สุ เสนG; ചാറ്റ്സുമാൻ കബിൻസിംഗ് സത്സേന; 6 ഒക്ടോബർ 1944).
28 ഫെബ്രുവരി 2003, ശ്രീലങ്കയിലെ ഥേരവാദ പാരമ്പര്യത്തിന്റെ ഒരു ഭിഖുനിയായി കബിൽസിംഗിന് സന്യാസ പദവി ലഭിച്ചു.
തായ്‌ലൻഡിലെ ഭിഖുനികൾ ഉള്ള ഏക ക്ഷേത്രമായ സോങ്ധമ്മകല്യാണി മഠത്തിലെ അബ്ബെസാണ് അവർ.
ആദ്യകാല ജീവിതം, വിദ്യാഭ്യാസം, പട്ടം കൊടുക്കൽ A new building in the Songdhammakalyani Monastery complex - the nunnery founded by her mother
1944 ൽ വോറമയ് കബിൽസിംഗിന്റെയും കോകിയാറ്റ് ഷട്സേനയുടെയും മകനായി ചാറ്റ്സുമാർൺ കബിൽസിംഗ് ജനിച്ചു.
അവരുടെ അമ്മ, വൊറമൈ, ടാ താവോ ഫാ സു (ഡി. 2003) എന്നും അറിയപ്പെടുന്നു.
1971 ൽ തായ്‌വാനിലെ ഒരു ധർമ്മഗുപ്തക വംശത്തിൽ ആദ്യത്തെ ആധുനിക തായ് ഭിഖുനിയായി നിയമിക്കപ്പെട്ടു.
സോങ്ധമ്മകല്യാണി എന്നാൽ "സ്ത്രീകൾ ധർമ്മം ഉയർത്തിപ്പിടിക്കുന്ന ക്ഷേത്രം" എന്നാണ് അർത്ഥമാക്കുന്നത്.
ഇത് ബാങ്കോക്കിനടുത്തുള്ള നഖോൺ പാത്തോമിലാണ് സ്ഥിതി ചെയ്യുന്നത്.
കന്യാസ്ത്രീകളോടൊപ്പം ബുദ്ധമത ഉപദേശവും പരിശീലനവും ചാറ്റ്സുമാർന് ലഭിച്ചു.
തായ്‌ലൻഡിലെ ഭിഖുനി സംഘത്തിന്റെ പുനരുജ്ജീവനത്തെ ശക്തമായി പിന്തുണച്ച എനിക്ക് അറിയാവുന്ന ആദ്യത്തെ തായ്‌ലൻഡുകാരൻ പിതാവായ കോകിയാറ്റാണെന്ന് അവർ പറയുന്നു.
തായ് സ്ത്രീകളിൽ നിന്ന് അസാധാരണമായി ചാറ്റ്സുമാർൻന് ഉന്നത വിദ്യാഭ്യാസം ലഭിച്ചു.
ഹൈസ്കൂൾ പഠനത്തിനു ശേഷം, അവർക്ക് വിശ്വഭാരതി സർവകലാശാലയിൽ നിന്ന് തത്ത്വചിന്തയിൽ ബിഎ ലഭിച്ചു.
കാനഡയിലെ മക്മാസ്റ്റർ സർവകലാശാലയിൽ നിന്ന് മതത്തിൽ എം.എ.യും ഇന്ത്യയിലെ മഗഡ് സർവകലാശാലയിൽ നിന്ന് ബുദ്ധമതത്തിൽ പിഎച്ച്ഡി.
യും അവർ നേടി.
അവർ വിവാഹിതയായി, മൂന്ന് ആൺമക്കളും 6 പേരക്കുട്ടികളും ഉണ്ട്.
തായ്‌ലൻഡിലെ ബാങ്കോക്കിലുള്ള തമ്മസാറ്റ് സർവകലാശാലയിൽ 27 വർഷമായി അവർ തത്ത്വചിന്തയിലും മതത്തിലും പഠിച്ചു.
ഏഷ്യൻ ബുദ്ധമതത്തിലെ സമകാലിക പ്രശ്നങ്ങളെക്കുറിച്ചുള്ള നിരവധി പുസ്തകങ്ങളുടെ പ്രശസ്ത എഴുത്തുകാരിയാണ് അവർ.
പലതും അവരുടെ സ്ഥാനാരോഹണത്തിന് മുമ്പ് അവരുടെ ജന്മനാമമായ ഡോ. ചാറ്റ്സുമാർൻ കബിൽസിംഗ് എന്നപേരിൽ പ്രസിദ്ധീകരിക്കപ്പെട്ടവയാണ്.
തന്റെ ജീവിതത്തിൽ എപ്പോഴെങ്കിലും ബുദ്ധമത പാരമ്പര്യത്തിൽ ഒരു സന്യാസിയാകുമെന്ന് അവർക്കറിയാമെന്ന് അവർ പലപ്പോഴും പറഞ്ഞിട്ടുണ്ട്.
അവർ ശരിയായ സമയത്തിനായി കാത്തിരിക്കുകയായിരുന്നു.
2000 -ൽ അവർ തമ്മാസാത് സർവകലാശാലയിൽ നിന്ന് വിരമിക്കുകയും തായ്‌വാനിലെ ഫോ ഗുവാങ് ഷാൻ ഉത്തരവിൽ നിന്ന് ബോധിസത്വ പ്രമാണം സ്വീകരിക്കുകയും ചെയ്തു.
2001 -ൽ, അവർ ശ്രീലങ്കയിൽ തന്റെ സാമിനേർ പദവി ആർ. സദ്ധ സുമന ഭിഖുനി, ടി.ധമ്മലോക ഭിഖു എന്നിവരിൽ നിന്ന് ഏറ്റെടുത്തു.
2003 -ൽ, ശ്രീലങ്കയിൽ ധർമ്മാനന്ദയായി ഒരു തേരാവാദ സന്യാസ പരമ്പരയിൽ നിയമിക്കപ്പെട്ട ആദ്യ തായ് വനിതയായ ഒരു പൂർണ്ണഭിഖുനിയായി അവർ നിയമിതയായി.
അവരുടെ നിയമന പരമ്പര ദാംബുള്ള അദ്ധ്യായത്തിലെ ശ്യാമോപാലി ആണ്.
അവർ ഇപ്പോൾ തായ്‌ലൻഡിലെ നഖോൻപതോം പ്രവിശ്യയിലെ മുവാങ് ജില്ലയിലെ സോങ്ധമ്മകല്യാണി മഠത്തിലാണ് താമസിക്കുന്നത്.
അവരുടെ സ്ഥാനാരോഹണത്തിനു ശേഷം, ധമ്മാനന്ദ സ്ത്രീകളുടെ അവസ്ഥ ഉൾപ്പെടെ തായ് ബുദ്ധമതവുമായി ബന്ധപ്പെട്ട വിവിധ പ്രശ്നങ്ങളെക്കുറിച്ച് പൊതുജനങ്ങളെ ബോധവൽക്കരിക്കുന്നതിനായി രൂപകൽപ്പന ചെയ്ത നൂറിലധികം പുസ്തകങ്ങൾ അവർ എഴുതിയിട്ടുണ്ട്.
ധന്യ മേരി വർഗീസ് ഇംഗ്ലീഷ് വിലാസം https://ml.wikipedia.org/wiki/Dhanya_Mary_Varghese
ധന്യ മേരി വർഗീസ് ഒരു മലയാളചലച്ചിത്രനടിയാണ്.
ആദ്യമായി ധന്യ അഭിനയിക്കുന്നത് തിരുടി എന്ന ചിത്രത്തിൽ 2006ലാണ്.
മലയാളത്തിലെ അരങ്ങേറ്റം നന്മ എന്ന ചലച്ചിത്രത്തിലായിരുന്നു.
ആദ്യത്തെ ശ്രദ്ധിക്കപ്പെട്ട സിനിമ തലപ്പാവ് ആയിരുന്നു.
നിരവധി മലയാളം ആൽബങ്ങളിൽ ധന്യ അഭിനയിച്ചിട്ടുണ്ട്.2016 ഡിസംബർ 16ന്  130 കോടി രൂപയുടെ തട്ടിപ്പ്കേസുമായി ബന്ധപ്പെട്ട് ധന്യയേയും ഭർത്താവിനേയും ഭർത്തൃസഹോദരനേയും കേരളാപോലീസ് നാഗർകോവിലിൽ നിന്നും അറസ്റ്റു ചെയ്‌തു.
മോഡലിംഗ്
ആദ്യ കാലത്ത് അഭിനയത്തിനു മുൻപ് ധന്യ മോഡലിംഗിലും ഉണ്ടായിരുന്നു.
കൂടാതെ ധാരാളം പരസ്യ ചിത്രങ്ങളിലും അഭിനയിക്കാൻ ധന്യക്ക് അവസരം ലഭിച്ചു.
അഭിനയ ജീവിതം ചലച്ചിത്രങ്ങൾ വർഷം ചലച്ചിത്രം കഥാപാത്രം ഭാഷ Notes Ref 2003 Swapnam Kondu Thulabharam Dancer Malayalam Special appearance 2006 Aarilara Lover Malayalam Album 2006 Thirudi Thamarai Tamil Lead Role 2007 Veeramum Eeramum Muthuazhagi Nanma Thara Malayalam 2008 Thalappavu Saramma Lead Role 2009 Vairam: Fight For Justice Vairamani Sivarajan Lead Role Red Chillies Lamna Shankar Kerala Cafe Hiranmayi Segment: Lalitham Hiranmayam 2010 Drona 2010 Savithri Cheriya Kallanum Valiya Policum Sumi Nayakan Mariya Vincent Karanavar Lead Role 3 Char Sau Beas Indhu College Days Rakhi Lead Role Karayilekku Oru Kadal Dooram Sathyabhama Lead Role 2011 Orma Mathram Catherine Veettilekkulla Vazhi Gayathri Pranayam Asha I Am From Kolkata TBA Prakruthi TBA Sivapuram Teacher Re released in 2016 2012 Ennennum Ormakkay Abitha 2015 Ente Cinema - The Movie Festival TBA 2020 Ammakkorumma Mother Album 2021 Kaanekkaane Zarine Released on SonyLIV ടെലിവിഷൻ വർഷം പ്രൊജക്റ്റ് കഥാപാത്രം ചാനൽ കുറിപ്പുകൾ 2012 Deivathinte Swantham Devootty Devootty Mazhavil Manorama Debut 2017 Kaligandaki Suhara Amrita TV 2018–2021 Seetha Kalyanam Seetha Asianet 2020 Avarodoppam Aliyum Achayanum Telefilm 2022 Kanakanmani Mercy Paul Surya TV Guest appearance (Mahasangamam episode) Manasinakkare മറ്റ് ഷോകൾ വർഷം പേര് റോൾ ചാനൽ കുറിപ്പുകൾ 2010 Dhannya Me Vishu Guest ACV സ്റ്റാർ സിംഗർ അതിഥി ജഡ്ജ് Asianet Reality show Super Jody Judge Surya TV Reality show Vodafone Comedy Stars Dancer Asianet Reality show 2011 Suryaprabhayil Priya Tharangal Guest Surya TV The Interview Rosebowl 2011 Suryathejassode Amma Performer Surya TV 2011-2012 Munch Dance Dance Judge (Grand finale) Asianet Reality show 2013 Dhanyaydoppam Guest DD Malayalam 2014 Onnum Onnum Moonu Mazhavil Manorama Game show Dhannya Me Easter 2015 Vanitha Uchaneram ACV 2016 Manam Pole Mangalyam 2018 Sell Me the Answer Participant Asianet Game show 2019 Annie's Kitchen Guest Amrita TV Start Music Aaradhyam Paadum Participant Asianet Game show Badai Bungalow Herself Asianet 2020 Onnum Onnum Moonu Guest Mazhavil Manorama Life with Jo - D (Dance Cover) Dhanya Multilingual YouTube Channel Comedy Stars Guest Asianet Chunkanu Chackochan Christmas special show Christmas Thaaramelam Herself Start Music Season 2 Participant Game show Food Steps Presenter Social media Live Show 2021 Parayam Nedam Participant Amrita TV Salt and Pepper Presenter Kaumudy TV Cookery show Red Carpet Mentor Amrita TV Start Music Season 3 Participant Asianet Game show Day with a Star Herself Kaumudy TV 2021-2022 Bhayam Contestant Zee Keralam Title Winner 2022 Happy Valentine's Day Dancer Asianet Asianet Super Challenge Contestant Bigg Boss (Malayalam season 4) 4th Runner-up Fastest Family First Participant Start Music Season 4 Participant 2023 Glam with Mom Judge Rosebowl/ACV Flowers Oru Kodi Participant Flowers Awards വർഷം അവാർഡ് വിഭാഗം ഷോ ഫലം 2019 Asianet Television Awards 2019 -Best Star Pair Best Star Pair with Anoop Krishnan Seetha Kalyanam വിജയിച്ചു അവലംബം Dhanya Mary:Profile And Biography - metromatinee.com Archived 2011-03-15 at the Wayback Machine .
പുറത്തേക്കുള്ള കണ്ണികൾ Dhanya Mary Varghese എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് ധന്യ മേരി വർഗീസ്
ദ വെസ്റ്റിൻ ചെന്നൈ ഇംഗ്ലീഷ് വിലാസം https://ml.wikipedia.org/wiki/Westin_Chennai ഈ ലേഖനത്തിൽ ഒരു പരസ്യം പോലെ എഴുതിയ ഉള്ളടക്കം അടങ്ങിയിരിക്കുന്നു.
പ്രമോഷണൽ ഉള്ളടക്കവും അനുചിതമായ ബാഹ്യ ലിങ്കുകളും നീക്കം ചെയ്തും നിഷ്പക്ഷ വീക്ഷണകോണിൽ നിന്ന് എഴുതിയ വിജ്ഞാനകോശ ഉള്ളടക്കം ചേർത്തും മെച്ചപ്പെടുത്താൻ സഹായിക്കുക .